[{"text_idx": "#000001", "text": "A oes gennych chi ddiddordeb mewn dysgu pa adnoddau sydd ar gael i\u2019ch helpu i asesu a datblygu eich sgiliau digidol? Neu, efallai bod diddordeb gennych chi mewn dysgu mwy am sut y gallwch gefnogi\u2019ch myfyrwyr i ddatblygu eu sgiliau digidol?"}, {"text_idx": "#000002", "text": "Byddwn ni\u2019n cynnal nifer o sesiynau hyfforddi i staff drwy gydol Semester 1. Os nad oes modd ichi fynychu\u2019r sesiynau, mae croeso mawr i chi e-bostio digi@aber.ac.uk a gallwn drefnu sgwrs i chi ag aelod o\u2019n ti\u0302m."}, {"text_idx": "#000006", "text": "Bydd y Ti\u0302m Sgiliau Digidol yn cynnal sesiynau hyfforddi ym mis Medi ar gyfer staff academaidd a fydd yn cefnogi eu myfyrwyr i adolygu eu hadroddiadau Offeryn Darganfod Digidol, a fydd yn hwyluso sgyrsiau gyda myfyrwyr am eu sgiliau digidol yn gyffredinol."}, {"text_idx": "#000007", "text": "Bydd sesiynau ar-lein ar gael yn Gymraeg a Saesneg ar y dyddiadau canlynol:"}, {"text_idx": "#000011", "text": "Rydym yn falch iawn o gael ein croesawu yn o\u0302l gan yr Uned Datblygu Dysgu ac Addysgu (UDDA) i arwain ail sesiwn ar sgiliau digidol fel rhan o\u2019u rhaglen Fforwm yr Academi y flwyddyn academaidd hon."}, {"text_idx": "#000012", "text": "Mae Fforwm yr Academi yn rhoi llwyfan i staff a myfyrwyr rannu arferion da wrth ddysgu ac addysgu. Am gyhoeddiadau a mwy o wybodaeth am sesiynau sydd ar y gweill, gallwch ddilyn Blog Fforwm Academi\u2019r UDDA."}, {"text_idx": "#000013", "text": "Fe gyflwynom ni\u2019r sesiwn gyntaf ar 7 Rhagfyr, a gallwch ddarllen crynodeb o\u2019n trafodaeth. Yn ystod ein ail sesiwn, a fyddwn yn cynnal ar-lein ar Ddydd Mercher 19 Ebrill (10:00-11:30), byddwn yn adeiladu ar ein trafodaeth o\u2019r sesiwn gyntaf ac yn archwilio ymhellach sut y gallwn gefnogi ein myfyrwyr i wneud y mwyaf o dechnoleg."}, {"text_idx": "#000020", "text": "A hoffech chi ddysgu sut i ddefnyddio marchnata digidol i hyrwyddo eich Busnes neu Fenter Gymdeithasol?"}, {"text_idx": "#000029", "text": "Rydym yn falch iawn o gael ein croesawu gan yr Uned Datblygu Dysgu ac Addysgu (UDDA) i arwain dwy sesiwn ar Alluoedd Digidol fel rhan o\u2019u rhaglen Fforwm yr Academi y flwyddyn academaidd hon. Mae Fforwm yr Academi yn rhoi llwyfan i staff a myfyrwyr rannu arferion da wrth ddysgu ac addysgu. Am gyhoeddiadau a mwy o wybodaeth am sesiynau sydd ar y gweill, gallwch ddilyn Blog Fforwm Academi\u2019r UDDA."}, {"text_idx": "#000030", "text": "Cynhelir Rhan 1 ar Ddydd Mercher 7 Rhagfyr (2-3:30pm). Yn ystod y sesiwn hon gwahoddir staff i rannu\u2019r gwahanol arferion sydd ganddynt ar hyn o bryd i gefnogi eu myfyrwyr i deimlo\u2019n hyderus ac yn alluog wrth ddefnyddio technolegau digidol amrywiol, yn ogystal a\u0302\u2019r heriau sydd ynghlwm a\u0302 hyn, a\u2019r dulliau o oresgyn y rhain."}, {"text_idx": "#000031", "text": "Gallwch dderbyn rhagor o wybodaeth a sicrhau eich lle drwy\u2019r Wefan Hyfforddi Staff a chadwch olwg am fanylion Rhan 2, a fydd yn cael ei gyhoeddi yn fuan! Ar gyfer unrhyw ymholiad, cysylltwch a\u0302\u2019r Ti\u0302m Galluoedd Digidol (digi@aber.ac.uk)."}, {"text_idx": "#000032", "text": "Ail gyfle i weld ein Trafodaeth Banel \u2013 \u2018Cefnogi datblygiad galluoedd digidol myfyrwyr\u2019"}, {"text_idx": "#000033", "text": "Daeth degfed Cynhadledd Dysgu ac Addysgu Flynyddol Prifysgol Aberystwyth, a gynhaliwyd rhwng 12 a 14 Medi 2022, a\u0302\u2019r gymuned dysgu ac addysgu at ei gilydd o bob rhan o\u2019r Brifysgol i ddathlu, rhannu, a rhoi llwyfan i\u2019r dulliau cyffrous ac arloesol sy\u2019n cael eu defnyddio wrth addysgu."}, {"text_idx": "#000034", "text": "Fe wnaethom ni gynnal trafodaeth banel (Cefnogi datblygiad galluoedd digidol myfyrwyr) ar ddiwrnod olaf y gynhadledd, gyda Saffron Passam (Yr Adran Seicoleg), Megan Williams (Ysgol Fusnes Aberystwyth) a Panna Karlinger (Ysgol Addysg), sef y staff academaidd gwych a oedd yn rhan o gynllun peilot yr Offeryn Darganfod Digidol gyda myfyrwyr y llynedd."}, {"text_idx": "#000036", "text": "Os na welsoch chi ein trafodaeth banel, gallwch wylio recordiad ohoni yma. Fe wnaethom roi crynodeb byr o\u2019r cynllun peilot a rhannodd Saffron, Megan a Panna sylwadau gwerthfawr ar yr hyn a weithiodd yn dda, a ddim cystal, iddynt yn ystod y cynllun peilot. Fe wnaethon nhw hefyd rannu eu cynghorion gorau i helpu myfyrwyr i ddefnyddio\u2019r Offeryn Darganfod Digidol, a buom hefyd yn trafod yr heriau a\u2019r llwyddiannau ehangach wrth geisio gwreiddio sgiliau megis galluoedd digidol o fewn y cwricwlwm."}, {"text_idx": "#000037", "text": "Os byddwch chi\u2019n cefnogi myfyrwyr i ddefnyddio\u2019r Offeryn Darganfod Digidol eleni, gweler y gronfa newydd o Adnoddau Addysgu i Staff (bydd angen mewngofnodi). Gallwch hefyd drefnu ymgynghoriad gydag aelod o\u2019n ti\u0302m drwy anfon e-bost at digi@aber.ac.uk."}, {"text_idx": "#000038", "text": "Hyfforddiant i Staff: Galluoedd Digidol"}, {"text_idx": "#000039", "text": "Cychwyn arni gyda\u2019ch galluoedd digidol!"}, {"text_idx": "#000040", "text": "Rydym ni\u2019n cynnig hyfforddiant i staff gydag Offeryn Darganfod Digidol Jisc i helpu i wella eich sgiliau a\u2019ch galluoedd digidol. Byddwn yn rhoi trosolwg o alluoedd digidol, gan weithio drwy hunan-asesiad yr Offeryn Darganfod Digidol a thrafod pa adnoddau sydd ar gael i chi yn ogystal a\u0302 pha mor bwysig yw galluoedd digidol ar gyfer staff Prifysgol Aberystwyth."}, {"text_idx": "#000041", "text": "Bydd sesiynau ar gael yn Gymraeg a Saesneg ar y dyddiadau canlynol:"}, {"text_idx": "#000043", "text": "Gallwch dderbyn rhagor o wybodaeth a sicrhau eich lle drwy\u2019r Wefan Hyfforddi Staff ac ar gyfer unrhyw ymholiad, cysylltwch a\u0302 Ti\u0302m Galluoedd Digidol (digi@aber.ac.uk)."}, {"text_idx": "#000045", "text": "Tanysgrifiwch i'r blog drwy e-bost"}, {"text_idx": "#000046", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000049", "text": "Creu, datrys problemau ac arloesi digidol\nCyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]